Ponting loof Lara, Kallis | Nuus24
Ponting loof Lara, Kallis
Ponting verloor sy laaste toetspaaltjie
Druk op Aussies in Brisbane
Ponting klaar met toetskrieket
Perth – Terwyl Indië se Sachin Tendulkar die beste kolwer was waarteen Ricky Ponting gespeel het, was Brian Lara van die Windies sy mees gevreesde opponent, het dié kolwer erken.Die Australiër het Maandag in sy 168ste en laaste toets, wat die Proteas met 309 lopies gewen het, in Perth gespeel. Ponting het Tendulkar en Lara as wêreldklas-spelers uitgesonder tydens sy toetsloopbaan van 17 jaar."Ek wil dit op rekord stel dat Sachin die beste speler was waarteen ek gespeel het," het Ponting gesê."Maar ek het waarskynlik meer slaap verloor op die vooraand van wedstryde teen [Brian] Lara, want ek het geweet hy kan wedstryde op eie houtjie vir sy span wen."Ponting het ook die 37-jarige Jacques Kallis uitgesonder."Jy moet Kallis se naam ook noem as jy al die paaltjies in ag neem wat hy platgetrek het terwyl hy terselfdertyd met die kolf presteer het.""Sy gemiddelde lopiesyfer in toetskrieket is 57 en dit is merkwaardig vir die hoeveelheid wat hy ook moet boul," het Ponting gesê.Vir die jongste sportnuus volg Nuus24Sport op Twitter.
Lees meer oor: jacques kallis | brian lara | ricky ponting VOLGENDE OP NUUS24X